Joe Rodon

Joseph Peter Rodon (sündinud 22. oktoobril 1997 Swanseas) on Walesi jalgpallur, kes mängib keskkaitsjana Prantsusmaa kõrgliigaklubis Stade Rennais ja Walesi jalgpallikoondises.

Ta alustas klubikarjääri kodulinna klubis Swansea City, mille noorteakadeemiaga liitus ta 2005. aastal. Hooaja 2017–18 teises pooles mängis ta laenul Inglismaa tugevuselt neljanda liiga klubis Cheltenham Town. Swansea City meeskonnas debüteeris Rodon Inglismaa esiliigas hooajal 2018–19.

2020. aasta oktoobris siirdus ta 11 miljoni naelsterlingi eest Inglismaa kõrgliigaklubisse Tottenham Hotspur, kellega sõlmis viieaastase lepingu. Inglismaa kõrgliigas tegi ta debüüdi 26. oktoobril 2020 mängus Burnley vastu.

Walesi jalgpallikoondises debüteeris Rodon 6. septembril 2019 EM-i valikmängus Aserbaidžaani vastu. Ta kuulus Walesi koondisse 2021. aasta Euroopa meistrivõistlustel.

Viited

Välislingid 
 Profiil Tottenham Hotspur F.C. kodulehel

Walesi jalgpallurid
Swansea City AFC mängijad
Tottenham Hotspur FC mängijad
Stade Rennais FC jalgpallurid
Premier League'i mängijad
The Championshipi mängijad
League Two mängijad
Ligue 1 mängijad
Sündinud 1997